बीच बचाव करने पर मजदूर के साथ मारपीट कर दी
दमोह। बटियागढ़ थाना क्षेत्र के घूंघस निवासी एक व्यक्ति के साथ बीच बचाव करने पर से मारपीट कर दी गई। पीड़ित ने मामले की शिकायत एसपी को आवेदन देकर की है। पीड़ित मुन्ना आदिवासी 45 निवासी पिता चिन्नू आदिवासी ने बताया कि वह मजदूरी करता है 26 दिसंबर को शाम करीब 7 बजे वह मगरौन के बाजार से सामान लेकर अपने गांव लौटा तभी बस स्टैंड के पास रहने वाली गुलाबबाई को भूपेंद्र, जितेंद्र, परषोत्तम गाली गलौज कर झूमा झपटी कर रहे थे जिसे बचाने पहुंचा तो सभी लोगों ने उसके साथ गाली गलौज कर जातिगत अपमान किया और लात घूंसों व लाठी से मारपीट की। इसके बाद जब वह मारपीट की शिकायत करने पुलिस थाने जा रहा था तो रास्ते में रोककर पुन: मारपीट की। पीड़ित ने मामले में आरोपियों के खिलाफ कार्रवाई की मांग की है।
hin_Deva hin_Deva